Document ID: 32015D0173

РЕШЕНИЕ (ОВППС) 2015/173 НА КОМИТЕТА ПО ПОЛИТИКА И СИГУРНОСТ
от 3 февруари 2015 година
за назначаване на командващ мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Сомалия) и за отмяна на Решение EUTM Сомалия/1/2013 (Решение EUTM Сомалия/1/2015)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38, трета алинея от него,
като взе предвид Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (1), и по-специално член 5 от него,
като има предвид, че:
(1)
Съгласно член 5, параграф 1 от Решение 2010/96/ОВППС Съветът упълномощи Комитета по политика и сигурност (КПС) да взема необходимите решения съгласно член 38 от Договора за Европейския съюз във връзка с упражняването на политически контрол и стратегическо ръководство на EUTM Сомалия, включително решенията за назначаване на командващ мисията на ЕС.
(2)
На 17 декември 2013 г. КПС прие Решение EUTM Сомалия/1/2013 (2) за назначаване на бригаден генерал Massimo MINGIARDI за командващ мисията на ЕС за EUTM Сомалия.
(3)
На 18 декември 2014 г. Италия предложи бригаден генерал Antonio MAGGI да бъде назначен за нов командващ мисията на ЕС за EUTM Сомалия на мястото на бригаден генерал Massimo MINGIARDI.
(4)
На 8 януари 2015 г. Военният комитет на ЕС препоръча на КПС да назначи бригаден генерал Antonio MAGGI за командващ мисията на ЕС за EUTM Сомалия на мястото на бригаден генерал Massimo MINGIARDI.
(5)
Решение EUTM Сомалия/1/2013 следва да бъде отменено.
(6)
В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,
ПРИЕ НАСТОЯЩОТО РЕШЕНИЕ:
Член 1
Бригаден генерал Antonio MAGGI се назначава за командващ мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Сомалия), считано от 8 март 2015 г.
Член 2
Решение EUTM Сомалия/1/2013 се отменя.
Член 3
Настоящото решение влиза в сила на 8 март 2015 г.
Съставено в Брюксел на 3 февруари 2015 година.

Labels: 18
15
5